অন্যান্য সব শুরুয়াতির মতো অভিনব বলেন, একটা টিম তৈরি করা বিশেষ করে উৎপাদনের ক্ষেত্রে খুব জটিল। তার মূল কারণ ছিল, কার মধ্যে কী গুন দেখবেন সেই ব্যাপারে তাঁর কোনও সম্যক ধারণা ছিল না। তাই প্রথম দিকে লোক নিয়োগে কিছু ভুল করেছিলেন। ভুল থেকে শিক্ষাও নিয়েছেন। সেলসের লোক নেওয়ার ক্ষেত্রেও কিছু সমস্যা ছিল। ছোট্ট ব্যবসা, অনামি ব্র্যান্ড বাজারে যার কোনও পরিচিতি নেই তার জন্য কাজের লোক পাওয়া বেশ মুশকিল হয়ে যায়। ‘এতসব কিছুর পর পুঁজির অভাবও আরেকটা সমস্যা ছিল। টু টিয়ার, থ্রি টিয়ার শহরে ডিস্ট্রিবিউশন নেটওয়ার্ক সাজানো হয়। ডিস্ট্রিবিউশনের ভালো ব্যবস্থা ছাড়াও, প্রডাক্ট যাতে ক্রেতার নাগালে থাকে সেটাও নিশ্চিত করতে হয়েছিল। দামের শুরু পাঁচ টাকা থেকে, উপরি পাওনা ভালো মান’, বলেন অভিনব। অভিনব জানান, এখনও ব্র্যান্ড তৈরি করে যাচ্ছেন এবং আগামী কয়েক বছর সেটাই চলবে। ‘ব্র্যান্ড তৈরির জন্য চেষ্টায় কোনও ফাঁক রাখছি না। আগামী ১০ থেকে ১২ মাসের মধ্যে আমার পণ্যের ভালো ব্র্যান্ড তৈরি হয়ে যাবে’, আশাবাদী অভিনব। ‘এক্সপেডাইট ফুড’ যবে থেকে শুরু হয়ছে সেই ২০১২ থেকে প্রতিবছর ব্যবসা ১০০ শতাংশ করে বেড়েছে এবং প্রথম বছর থেকেই লাভজনক ছিল। এই বৃদ্ধি ধরে রাখার ব্যাপারে আত্মবিশ্বাসী টিম ‘এক্সপেডাইট ফুড’ এবং কয়েক বছরের মধ্যে শীর্ষে পৌঁছানোর লক্ষ্য নিয়ে কাজ করে যাচ্ছে। নতুন সেলস টিম পেয়ে নেটওয়ার্কে আরও ডিস্ট্রিবিউটর ও রিটেলার বাড়ানো হচ্ছে। তার ফলে ব্যবসাও আরও বাড়বে।